**โคนัง** (ญี่ปุ่น: 江南市; โรมาจิ: *Kōnan-shi*) เป็นนครทางตะวันตกเฉียงเหนือในจังหวัดไอจิ ประเทศญี่ปุ่น มีขนาดพื้นที่ทั้งสิ้น 30.20 ตารางกิโลเมตร (11.66 ตารางไมล์) ข้อมูลเมื่อ 1 ตุลาคม ค.ศ. 2019 (2019 -10-01)[update] โคนังมีประชากรประมาณ 97,903 คน 41,363 หลังคาเรือน และมีความหนาแน่นของประชากร 3,242 คนต่อตารางกิโลเมตร (8,400 คนต่อตารางไมล์)

คำว่า *โคนัง* แปลว่า "ทิศใต้ของแม่น้ำ" ซึ่งหมายถึงแม่น้ำคิโซะ

ภูมิศาสตร์
----------

โคนังตั้งอยู่ทางตอนเหนือของที่ราบโนบิ ทางฝั่งใต้ของแม่น้ำคิโซะ มีระยะทางจากตะวันตกไปตะวันออก 6.1 กิโลเมตร (3.8 ไมล์) และจากเหนือไปใต้ 8.8 กิโลเมตร (5.5 ไมล์) ลักษณะธรณีสัณฐานโดยทั่วไปเป็นที่ราบตะกอนน้ำพารูปพัดที่อุดมสมบูรณ์ ตั้งอยู่ห่างจากนครนาโงยะประมาณ 20 กิโลเมตร (12 ไมล์) และเป็นจุดเชื่อมต่อการเดินทางไปยังจังหวัดกิฟุที่อยู่ติดกัน

### อาณาเขตติดต่อ

* จังหวัดไอจิ
	+ นครอิจิโนมิยะ
	+ นครโคมากิ
	+ นครอิวากูระ
	+ เมืองฟูโซ
	+ เมืองโองูจิ
* จังหวัดกิฟุ
	+ นครคากามิงาฮาระ

### ภูมิอากาศ

โคนังมีลักษณะภูมิอากาศคือ ฤดูร้อนที่ร้อนและชื้น และฤดูหนาวที่ค่อนข้างไม่รุนแรง (เคิพเพิน *Cfa*) อุณหภูมิเฉลี่ยทั้งปีในโคนังอยู่ที่ 15.7 °C (60.3 °F) ปริมาณน้ำฝนเฉลี่ยต่อปีอยู่ที่ 1,845 มิลลิเมตร (72.6 นิ้ว) โดยเดือนกันยายนเป็นเดือนที่ฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคมที่ประมาณ 28.0 °C (82.4 °F) และต่ำสุดในเดือนมกราคมที่ประมาณ 4.2 °C (39.6 °F)

ประชากร
-------

ตามข้อมูลการสำรวจสำมะโนประชากรของญี่ปุ่น จำนวนประชากรของโคนังเพิ่มขึ้นอย่างต่อเนื่องในช่วง 70 ปีที่ผ่านมา

ประวัติจำนวนประชากร| ปี | ประชากร | ±% |
| --- | --- | --- |
|  1940  | 33,664 | —     |
|  1950  | 42,836 | +27.2% |
|  1960  | 49,278 | +15.0% |
|  1970  | 77,996 | +58.3% |
|  1980  | 92,141 | +18.1% |
|  1990  | 93,837 | +1.8% |
|  2000  | 97,923 | +4.4% |
|  2010  | 99,731 | +1.8% |

ประวัติศาสตร์
-------------

พื้นที่บริเวณโคนังเดิมอยู่ในแคว้นโอวาริในสมัยโบราณ และในยุคเอโดะพื้นที่ส่วนใหญ่อยู่ในแคว้นศักดินาโอวาริ ภายใต้การปกครองของรัฐบาลโชกุนโทกูงาวะ

หลังจากที่มีการก่อตั้งระบบเทศบาลขึ้นในช่วงต้นของยุคเมจิ พื้นที่บริเวณนี้ก็ได้รับการจัดตั้งเป็นเทศบาลหมู่บ้านหลายแห่งในอำเภอนิวะ จังหวัดไอจิ ซึ่งขึ้นชื่อในเรื่องการปลูกหม่อนเลี้ยงไหมในช่วงสมัยนั้น หมู่บ้านโคโอริได้รับการยกฐานะเป็นเมืองโฮเตเมื่อวันที่ 26 พฤศจิกายน ค.ศ. 1894 เมืองโฮเตและเมืองโคจิโนะ พร้อมทั้งเมืองมิยาตะและหมู่บ้านคูซาอิจากอำเภอฮางูริ ได้ผนวกรวมกันเมื่อวันที่ 1 มิถุนายน ค.ศ. 1954 เพื่อจัดตั้งเป็นนครโคนัง

การเมืองการปกครอง
-----------------

ศาลาว่าการนครโคนัง
โคนังมีการปกครองในรูปแบบนายกเทศมนตรี–สภา โดยมีนายกเทศมนตรีมาจากการเลือกตั้งโดยตรง และมีสภานิติบัญญัติของนครซึ่งเป็นระบบสภาเดียวที่มีสมาชิก 22 คน ในการเมืองระดับจังหวัด โคนังเป็นเขตที่ให้สมาชิกสภาจังหวัดไอจิจำนวนหนึ่งที่นั่ง ในแง่ของการเมืองระดับชาติ โคนังเป็นส่วนหนึ่งของเขตเลือกตั้งที่ 10 จังหวัดไอจิในการเลือกตั้งสภาผู้แทนราษฎรญี่ปุ่นหรือสภาล่างในสภานิติบัญญัติแห่งชาติ

เศรษฐกิจ
--------

โคนังเป็นศูนย์กลางการค้าในท้องถิ่นและศูนย์กลางการขนถ่ายสินค้าและอุตสาหกรรมการผลิตเบา เนื่องจากอยู่ใกล้กับนครนาโงยะ โคนังจึงกลายเป็นชานเมืองที่เป็นที่อยู่อาศัยของคนที่สัญจรไปและกลับจากที่ทำงานเพิ่มมากขึ้น

ย่านโฮเตโจ

การศึกษา
--------

โคนังมีโรงเรียนที่สังกัดเทศบาลนคร ได้แก่ โรงเรียนประถม 10 แห่ง และโรงเรียนมัธยมต้น 5 แห่ง และโรงเรียนที่สังกัดคณะกรรมการการศึกษาจังหวัดไอจิ ได้แก่ โรงเรียนมัธยมปลาย 3 แห่ง นอกจากนี้ยังมีโรงเรียนมัธยมต้นเอกชน 1 แห่ง และโรงเรียนมัธยมปลายเอกชน 1 แห่ง นอกจากนี้ยังมีวิทยาลัยไอจิโคนัง ซึ่งเป็นวิทยาลัยอาชีวศึกษาเอกชน

การขนส่ง
--------

### รถไฟ

* เมเต็ตสึ: สายอินูยามะ
	+ สถานี: โคนัง – โฮเต

### ทางหลวง

* ทางหลวงแผ่นดินหมายเลข 155

* สถานีรถไฟโคนังสถานีรถไฟโคนัง
* สถานีรถไฟโฮเตสถานีรถไฟโฮเต
* สะพานไองิ ข้ามแม่น้ำคิโซะสะพานไองิ ข้ามแม่น้ำคิโซะ

สิ่งที่น่าสนใจในท้องถิ่น
------------------------

โฮเตโนะไดบุตสึ
สวนสาธารณะ
* ฟลาวเวอร์พาร์กโคนัง (フラワーパーク江南)
* ซูอิโตปิอะโคนัง (すいとぴあ江南)

* ฟลาวเวอร์พาร์กโคนังฟลาวเวอร์พาร์กโคนัง
* ซูอิโตปิอะโคนังซูอิโตปิอะโคนัง

สถานที่ทางประวัติศาสตร์
* ปราสาทโคโอริ (小折城)
* วัดมันดาระจิ (曼陀羅寺)
* วัดคันนนจิ (観音寺) - *โบไดจิ*แห่งตระกูลมาเอโนะ
* โฮเตโนะไดบุตสึ (布袋の大仏)
* โซโมโตะ ฟูตาโงยามะ โคฟุง (曽本二子山古墳)
* สะพานไองิ (愛岐大橋)

* ปราสาทโคโอริปราสาทโคโอริ
* วัดมันดาระจิวัดมันดาระจิ
* วัดคันนนจิวัดคันนนจิ
* โซโมโตะ ฟูตาโงยามะ โคฟุงโซโมโตะ ฟูตาโงยามะ โคฟุง

### เทศกาล

* เทศกาลคิตาโนะเท็นจิง (北野町天神)
* ฟูจิมัตสึริ (藤まつり)

* เทศกาลคิตาโนะเท็นจิงเทศกาลคิตาโนะเท็นจิง
* ฟูจิมัตสึริที่วัดมันดาระจิฟูจิมัตสึริที่วัดมันดาระจิ

บุคคลที่มีชื่อเสียง
-------------------

* เค็นจิ โฮริกาวะ (堀川 憲司) - โปรดิวเซอร์อนิเมะ
* ฮารูนะ โอโนะ (小野 春菜) - สมาชิกวงสแกนดัล
* เซอิระ นากายามะ (中山 セイラ) - นักกีฬาฟันดาบ
* ยูการิ นากาโนะ (中野 友加里) - นักสเกตลีลา

อ้างอิง
-------

1. ↑  สถิติทางการนครโคนัง เก็บถาวร 2019-10-22 ที่ เวย์แบ็กแมชชีน (ในภาษาญี่ปุ่น)
2. ↑  ข้อมูลภูมิอากาศโคนัง
3. ↑  สถิติประชากรโคนัง

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ Konan, Aichi
* เว็บไซต์ทางการ (ในภาษาญี่ปุ่น)

| * ด
* ค
* ก
 จังหวัดไอจิ |
| --- |
| นาโงยะ (เมืองหลวง) |
| นครโดยข้อบัญญัติ | 

|  |  |
| --- | --- |
| นาโงยะ | 
* เขตคิตะ
* เขตชิกูซะ
* เขตโชวะ
* เขตเท็มปากุ
* เขตนากะ
* เขตนากางาวะ
* เขตนากามูระ
* เขตนิชิ
* เขตมิซูโฮะ
* เขตมิโดริ
* เขตมินาโตะ
* เขตมินามิ
* เขตเมโต
* เขตโมริยามะ
* เขตอัตสึตะ
* เขตฮิงาชิ

 |

 | แผนที่ของจังหวัดไอจิ |
| นครศูนย์กลาง | 
* โทโยตะ
* โทโยฮาชิ
* อิจิโนมิยะ
* โอกาซากิ

 |
| นครพิเศษ | 
* คาซูงาอิ

 |
| นคร | 
* กามาโงริ
* คาริยะ
* คิตะนาโงยะ
* คิโยซุ
* โคนัง
* โคมากิ
* ชิตะ
* ชินชิโระ
* ชิรีว
* เซโตะ
* ทากาฮามะ
* ทาฮาระ
* โทโกนาเมะ
* โทไก
* โทโยกาวะ
* โทโยอาเกะ
* นางากูเตะ
* นิชชิง
* นิชิโอะ
* มิโยชิ
* ยาโตมิ
* สึชิมะ
* อันโจ
* อามะ
* อินาซาวะ
* อินูยามะ
* อิวากูระ
* โอบุ
* โอวาริอาซาฮิ
* ไอไซ
* ฮันดะ
* เฮกินัง

 |
| เมืองและหมู่บ้านแบ่งตามอำเภอ | 
* อำเภอคิตะชิตาระ
	+ ชิตาระ
	+ โทโยเนะ
	+ โทเอ
* อำเภอชิตะ
	+ ทาเกโตโยะ
	+ มินามิจิตะ
	+ มิฮามะ
	+ อางูอิ
	+ ฮิงาชิอูระ
* อำเภอนิชิกาซูงาอิ
	+ โทโยยามะ
* อำเภอนิวะ
	+ ฟูโซ
	+ โองูจิ
* อำเภอนูกาตะ
	+ โคตะ
* อำเภออามะ
	+ คานิเอะ
	+ โทบิชิมะ
	+ โอฮารุ
* อำเภอไอจิ
	+ โทโง

 |

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต

 |
| หอสมุดแห่งชาติ | 
* อิสราเอล
* สหรัฐ
* ญี่ปุ่น

 |
| อื่น ๆ | 
* มิวสิกเบรนซ์ พื้นที่

 |